вече не се произвежда в района на провинция Kalamata, а в района на Messinia, и тъй като може да се бутилира дори извън този район; че новият географски район не е определен по отношение на връзката; че тази липса на географско ограничение на района на бутилиране намалява връзката между продукта и района, води до проблеми с проследяването и излага продукта на риск от възможни измами и влошаване на качеството; че статистическата значимост и представителността на данните, приведени в подкрепа на заявлението за изменение, са съмнителни; че интернет връзката в публикувания единен документ, препращаща към изменената спецификация на продукта, не функционира добре.
 (10)
 Независимо от изброените по-горе твърдения, представени от вносителя на възражението, е целесъобразно да се одобри предложението за изменение на спецификацията на продукта за ЗНП „Καλαμάτα“ (Каламата) поради следните причини.
 (11)
 Хомогенността на природните и човешките фактори в района на Messinia е изчерпателно описана в заявлението за изменение, в единния документ и в спецификацията на продукта. Вносителят на възражението не е представил доказателства, че почвено-климатичните условия в частта от географския район, обхваната допълнително от искането за изменение, се различават значително от тези на сегашния географски район. В допълнение, районът на Messinia е понастоящем определеният географски район на ЗНП „Elia Kalamatas“ (маслини от Kalamata). В заключение, районът на Messinia, както е определен в заявлението за изменение, може да се квалифицира като определения географски район на ЗНП, обхващаща маслиново масло „Καλαμάτα“ (Каламата).
 (12)
 Твърдението за влошаването на качеството и загубата на репутация не беше подкрепено с конкретни данни, които да показват спад на качеството. Анализът на данните за органолептичните и химическите характеристики на маслиновото масло, произведено в двата района, включени в приложеното към възраженията изследване, не е убедителен и не доказва, че характеристиките на маслиновото масло, произведено в предложения за изменение район, са по-лоши от тези на маслиновото масло, произвеждано в съществуващия район на ЗНП. За разлика от тях данните, предоставени от гръцките органи, показват, че двете маслинови масла имат като цяло същите органолептични и химични характеристики с пренебрежимо малки разлики.
 (13)
 Освен това целта на Регламент (ЕС) No 1151/2012 не е да дава възможност на даден продукт да достигне или поддържа определено качество или репутация, поради което той не съдържа и разпоредба за тази цел. Стига да е възможно да се установи, че характеристиките на продукта, произлизащ от изменения географски район, сходни на характеристиките на продукта, произлизащ от съществуващия район на ЗНП, се дължат основно на природните и човешките фактори в изменения географски район, заявлението за изменение е в съответствие с изискванията на Регламент (ЕС) No 1151/2012.
 (14)
 Съществуват многобройни случаи на регистрирани ЗНП, чиито наименования не съответстват на наименованието на географския район. Съответно фактът, че след заявлението за изменение продуктът със ЗНП ще бъде произвеждан и в района на Messinia, не е в разрез с Регламент (ЕС) No 1151/2012.
 (15)
 Изречението в спецификацията на продукта, в което се пояснява, че продуктът може да се бутилира извън определения географски район, не е в противоречие с Регламент (ЕС) No 1151/2012 и не засяга връзката. В рамката, установена с Регламент (ЕС) No